SHBA, shkurtimet dhe sektori i udhëtimeve ajrore 
Shkurtimet automatike të shpenzimeve qeveritare mund të godasin sektorin e udhëtimeve ajrore prej muajit prill
Fluturimet në aeroportet amerikane mund të vështirësohen, duke patur vonesa në tokë dhe në ajër. Problemet mund të fillojnë kur shkurtimet automatike të shpenzimeve qeveritare të godasin sektorin e udhëtimeve ajrore në muajin prill. Sekretari amerikan i Transportit Ray LaHood: Zyrtarët thonë se shkurtimet e buxhetit do të sjellin pakësimin e punonjësve dhe udhëtarët do të presin më gjatë në rradhët e kontrollit të sigurisë dhe në pikat doganore. Shkurtimet e shpenzimeve qeveritare do të detyrojnë edhe kontrolluesit e trafikut ajror të punojnë më pak ditë. Pakësimi i punonjësve në kullat e kontrollit do të ndikojë tek operacionet e fluturimit në aeroportet më të ngarkuara të vendit, si në Uashington. Për këtë arsye, zyrtarët parashikojnë vonesa të fluturimeve deri në 90 minuta, në aeroportet e mëdha. Matt Byrd përfaqëson Shoqatën Kombëtare të Marion Blakey është presidente e Shoqatës së Industrive të Hapësirës Ajrore në Uashington. Ajo thotë se shkurtimet do të dëmtojnë edhe industrinë e hapësirës ajrore të Mbrojtjes. Senatori i Virxhinias Tim Kaine dhe anëtarë të tjerë të Kongresit kanë bërë thirrje për t’i dhënë fund shkurtimeve të shpenzimeve. Ligjvënësi nga Merilendi John Sarbanes shqetësohet se pakësimi i trafikut në aeroportin e Baltimorës mund të sjellë humbjen e rreth 94 mijë vendeve pune. Megjithatë, zyrtarët e transportit thonë se shkurtimet e buxhetit për aviacionin civil nuk do të kenë ndikim tek siguria e fluturimeve.